CELEX: 62010CN0358
Language: et
Date: 2010-07-19 00:00:00
Title: Kohtuasi C-358/10: Eelotsusetaotlus, mille on esitanud Tribunale Amministrativo Regionale per la Lombardia (Itaalia) 19. juulil 2010 — Gestione Servizi Pubblici Srl versus Comune di Baranzate

25.9.2010   
            
            
               ET
            
            
               Euroopa Liidu Teataja
            
            
               C 260/7
            
         Eelotsusetaotlus, mille on esitanud Tribunale Amministrativo Regionale per la Lombardia (Itaalia) 19. juulil 2010 — Gestione Servizi Pubblici Srl versus Comune di Baranzate
   (Kohtuasi C-358/10)
   ()
   2010/C 260/10
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per la Lombardia
   
      Põhikohtuasja pooled
   
   
      Kaebuse esitaja: Gestione Servizi Pubblici Srl
   
      Vastustaja: Comune di Baranzate
   
      Eelotsuse küsimused
   
   
               1.
            
            
               Kas direktiivi 2006/123/EÜ (1) artiklite 15 ja 16 õigesti kohaldamist takistab 28. jaanuari 2009. aasta seadusega nr 2 seaduseks muudetud ja hiljem 27. veebruari 2009. aasta seadusega nr 14 muudetud 29. novembri 2008. aasta seadusandliku dekreedi nr 185 artikli 32 lõige 7bis, mis näeb ette — välja arvatud riigi enamusosalusega äriühingute puhul — et: see, kui kohalike omavalitsuste maksude ja muude tulude kindlaksmääramise, tuvastamise ja sissenõudmise teenuste osutamine usaldatakse isikutele, kelle puhul ei ole täidetud rahaline nõue, et miinimumkapitali summa peab olema 10 miljonit eurot täielikult sissemakstuna, on tühine; 15. detsembri 1997. aasta seadusandliku dekreedi nr 446 artikli 53 lõike 3 ja selle hilisemate muudatuste alusel provintside ja kohalike omavalitsuste makse ja muid tulusid kindlaks määrama, tuvastama ja sisse nõudma pädevate eraisikute registrisse kantud isikud peavad suurendama oma kapitali selle miinimumsummani; kuni kapitali niisuguse vastavusse viimise kohustuse täitmiseni on keelatud võtta enda peale uusi teenuseid või osaleda hangetes, mis on kuulutatud välja kohalike omavalitsuste maksude ja muude tulude kindlaksmääramiseks, tuvastamiseks ja sissenõudmiseks?
            
         
               2.
            
            
               Kas Euroopa Ühenduse asutamislepingu artiklite 3, 10, 43, 49 ja 81 õigesti kohaldamist takistab 28. jaanuari 2009. aasta seadusega nr 2 seaduseks muudetud ja hiljem 27. veebruari 2009. aasta seadusega nr 14 muudetud 29. novembri 2008. aasta seadusandliku dekreedi nr 185 artikli 32 lõige 7bis, mis näeb ette — välja arvatud riigi enamusosalusega äriühingute puhul — et: see, kui kohalike omavalitsuste maksude ja muude tulude kindlaksmääramise, tuvastamise ja sissenõudmise teenuste osutamine usaldatakse isikutele, kelle puhul ei ole täidetud rahaline nõue, et miinimumkapitali summa peab olema 10 miljonit eurot täielikult sissemakstuna, on tühine; 15. detsembri 1997. aasta seadusandliku dekreedi nr 446 artikli 53 lõike 3 ja selle hilisemate muudatuste alusel provintside ja kohalike omavalitsuste makse ja muid tulusid kindlaks määrama, tuvastama ja sisse nõudma pädevate eraisikute registrisse kantud isikud peavad suurendama oma kapitali selle miinimumsummani; kuni kapitali niisuguse vastavusse viimise kohustuse täitmiseni on keelatud võtta enda peale uusi teenuseid või osaleda hangetes, mis on kuulutatud välja kohalike omavalitsuste maksude ja muude tulude kindlaksmääramiseks, tuvastamiseks ja sissenõudmiseks?
            
         
      (1)  ELT L 376, lk 36.